Снежана Конеска Руси
Снежана Конеска Руси (Ниш, 8. децембар 1952) македонска је позоришна, телевизијска и гласовна глумица и редитељка.

Биографија 
Снежана Конеска Руси рођена је 8. децембра 1952. године у Нишу. Касније се преселила у Скопље, где је завршила основну и средњу школу. Дипломирала је на Факултету драмских уметности у Скопљу у класи Владимира Милчина и Љубише Георгијевског 1976. године. Била је успешна студенткиња и проглашена за најбољег студента 1976. године. Од 1999. до 2001. године је специјализирала режију на НАТФИЗ-у у Софији, за пантомиму и кореодраму, у класи Александра Илиева.

Македонска јавност опазила је Конеску Руси већ по првој улози и доприносима Дечјој радио драми у МРТ-у, где је била члан од 1963. до 1964. године. Од 1972. године, била је водитељка директних преноса Првог и Другог програма Македонског радија, као и водитељка Информативног програма Радио Скопља. Прву улогу је одиграла 1973. године, а 1974. добила је награду за најбољег младог глумца у часопису Млади борац. Године 1978. постала је редовна чланица Македонског народног позоришта, где је играла у више од 100 представа. Поред рада у матичном позоришту, активно је учествовала у позоришним пројектима у Куманову, Велесу, Битољу, Штипу и Струмици. Сарадница је и Позоришта за децу и омладину. Пензионисала се 2019. године.

Такође се појављивала као глумица, сценаристкиња и редитељка многих празничних пројеката и фестивала за децу („Златно славејче”, „Пинокио”, „Калинка”). Оснивач је фестивала пантомиме и физичког театра ПАНФИЗ, руководилац ДДС — школе за драмске глумце у општини Карпош, сарадница у мултиетничком програму ФАРЕ и сарадница на више пројеката Јеврејске заједнице Северне Македоније. Била је сценариста, текстописац, драматург и редитељ у бројним инклузивним и мултикултуралним пројектима за особе са и без хендикепа и широког спектра инвалидитета.

Годинама се бави синхронизацијом цртаних филмова на македонски језик као глумица, редитељка и кастинг директорка и сматра се доајеном македонске синхронизације. Од 2007. до 2013. године, радила је и на синхронизацијама цртаних филмова на српски језик, као глумица и кастинг директорка, у студију Кларион, за канал -{Minimax}-.

Мајка је једног детета, ћерке.

Филмографија 

|-
| 1973. || Залез зад езерската земја || Аскина сестра
|-
| 1974. || Прва вечер ||
|-
| 1980. || Учителот ||
|-
| 1983. || Ликвидатор ||
|-
| 1983. || Премиера ||
|-
| 1985. || Од зад грб ||
|-
| 1990. || Еурека || Бароница
|-
| 1991. || Македонски народни приказни ||
|-
| 1992. || Тврдокорни ||
|-
| 1993. || Еурека || Флоренс Најтингејл
|-
| 1993. || Дајте музика || Снешка
|-
| 1997. || Циганска магија || Докторка
|-
| 1999−2001. || Во светот на бајките ||
|-
| 2000. || Големи и мали || Директорка
|-
| 2000−2001. || Погрешно време || Лимбе
|-
| 2001. || Светот има осум страни ||
|-
| 2002. || Звукот на светлината || Невена
|-
| 2002. || Наше маало || Комшиница
|-
| 2003. || Нежната прашина на заборавот ||
|-
| 2008. || Кукен совет ||
|-
| 2009−2010. || Народни приказни || Тетка Летка
|-
| 2011. || Трето по машко || Рајне
|-
| 2015. || Македонски народни приказни ||
|-
| 2016. || Вистинска љубов || Рајна
|-
| 2016. || Болка на душата ||
|-
| 2016. || Операција дијамант ||
|-
| 2016−2017. || Македонски стари приказни ||
|-
| 2018. || Ругање со Христос ||
|-
| 2023. || Бистра вода ||
|}

Награде 
 Награда листа Млад Борец за успешног младог глумца за улогу девојке у представи „Димна Јуда, град градила” и за монодраму „Ана Франк” (1974)
 Награда за епизодну улогу слепе девојке у представи „Крчма под зеленото дрво” на МТФ „Војдан Чернодрински” (1976)
 Награда за најбоље глумачко остварење за улогу Маргарите у представи „Ричард Трећи” на МТФ „Војдан Чернодрински” (1991)
 Награда „13. новембар” града Скопља за двадесетогодишњу глумачку каријеру, за активно учешће у јавним манифестацијама, у граду и Републици, за вођење и представљање македонске културе ван граница земље (1992)

Улоге у српским синхронизацијама

Референце

Спољашње везе 

 

Рођени 1952.
Нишлије
Македонски глумци
Југословенски глумци
Македонски гласовни глумци